ธปท.เผยค่าเงินบาทแข็งค่าขึ้น 1.7%
ธปท.ชี้เงินบาทอยู่ในกลุ่มแข็งค่าขึ้น 1.7% แต่มั่นใจไม่สร้างปัญหาในภาคธุรกิจ เหตุการเคลื่อนย้ายเงินทุนไหลเข้าและออกค่อนข้างสมดุล
3 ก.พ. 2555

ธปท.ชี้เงินบาทอยู่ในกลุ่มแข็งค่าขึ้น 1.7% แต่มั่นใจไม่สร้างปัญหาในภาคธุรกิจ เหตุการเคลื่อนย้ายเงินทุนไหลเข้าและออกค่อนข้างสมดุล   
นายสิงห์ชัย บุณยโยธิน ผู้อำนวยการอาวุโส ฝ่ายตลาดการเงิน ธนาคารแห่งประเทศไทย (ธปท.) กล่าวว่า การเคลื่อนไหวของค่าเงินบาทในช่วงนี้ค่อนข้างผันผวน ไปตามทิศทางค่าเงินยูโรที่ผันผวนมาก แต่อย่างไรก็ตามเห็นว่าตลาดปรับตัวได้ค่อนข้างดี สะท้อนจากไม่มีเสียงติงติงจากผู้ประกอบธุรกิจที่เกี่ยวข้องกับอัตราแลกเปลี่ยน แต่ก็ยอมรับว่าคาเงินบาทอยู่ในกลุ่มประเทศที่ค่าเงินปรับแข็งคาขึ้น ดดยปลายปีที่ผ่านมาถึงต้นปีนี้แข็งคาขึ้นแล้ว 1.7% ซึ่งไม่ได้แข็งค่ามากที่สุด เมื่อเทียบกับเพื่อนบ้านยังสามารถแข็งขันได้
“ถึงค่าเงินบาทจะผันผวนตามปัจจัยภายนอก แต่กลไกลตลาดก็ทำงานได้ดีขึ้น คือถึงจะผันผวน แต่เวลาอ่อนคาก็มีคนเข้ามาขาย และเวลาถึงจุดหนึ่งก็มีคนเข้ามาซื้อ ต่างจากเมื่อก่อนที่ค่าเงินมักเคลื่อนไหวไปในทิศทางเดียว ต่างจากตอนนี้เงินทุนไหลเข้าและออกค่อนข้างสมดุล เพราถึงจะมีเงินทุนจากต่างชาติไหลเข้ามาในตลาดหุ้นหรือพันธบัตร แต่ก็มีคนไทยหรือธุรกิจไทยจำนวนไม่น้อยนำเงินไปลงทุนในต่างประเทศ” นายสิงห์ชัยกล่าว
นายสิงห์ชัย กล่าวว่า ในการดูแลค่าเงิน ธปท.จะเข้าดูแลเฉพาะช่วงที่ผันผวนมากจนเกินไป เพื่อให้ค่าเงินเคลื่อนไหวอย่างค่อยเป็นค่อยไป ส่วนผู้ส่งออกคงไม่ได้ดูระดับอัตราแลกเปลี่ยนอย่างเดียว แต่ภาคส่งผผกจะดูการเปลี่ยนไหวของค่าเงินด้วย ถ้าค่าเงินบาทไม่ให้ต่างไปจากสกุลเงินของประเทศเพื่อนบ้านมากนัก ตลาดก็รับได้ สะท้อนได้จากการดูแลในช่วงนี้จะไม่มีเสียงตำนิเข้ามามากนัก